[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.6.2006

COM(2006) 262 végleges

2003/0059 (COD)

Módosított javaslat

AZ EURÓPAI PARLAMENT ÉS A TANÁCS IRÁNYELVE

a motorkerékpárok kitámasztószerkezetéről

(Kodifikált szöveg)

(előterjesztő: a Bizottság az EK-Szerződés 250. cikkének (2) bekezdése alapján)

MAGYARÁZÓ MEGJEGYZÉSEK

1. 2003. március 28.-án a Bizottság javaslatot nyújtott be egy európai parlamenti és tanácsi rendeletre, amely kodifikálja az 1993. június 14-i, a motorkerékpárok kitámasztószerkezetéről szóló, 93/31/EK tanácsi rendelet[1].

A jogalkotási szövegek hivatalos kodifikációjának gyorsított munkamódszeréről szóló 1994. december 20-i intézményközi megállapodás értelmében létrehozott Jogi Szolgálatok Konzultatív Munkacsoportja az 2003. június 26-i véleményében[2] megállapította, hogy a fenti javaslat nem módosítja érdemben az érintett jogszabályokat, hanem kizárólag csak kodifikációra vonatkozik.

2. Tekintettel az 1. pontban hivatkozott javaslattal kapcsolatban a Tanácsban időközben elvégzett munkák eredményeire, a Bizottság úgy határozott, hogy az EK-Szerződés 250. cikke (2) bekezdésének megfelelően módosított javaslatot terjeszt elő az adott rendelet kodifikációjára vonatkozóan.

Ez a módosított javaslat figyelembe veszi a Jogi Szolgálatok Konzultatív Munkacsoportja által javasolt, indokoltnak tekinthető formai vagy szerkesztési változtatásokat[3] is. Ez a módosított javaslat a 93/31/EK irányelvhez[4] is tartalmaz helyesbítést.

3. Az eredeti javaslathoz képest ezen módosított javaslat a következő változtatásokat tartalmazza:

Az (1) preambulumbekezdés a következőképpen módosul:

„A motorkerékpárok kitámasztószerkezetéről* szóló 1993. június 14-i, 93/31/EGK tanácsi irányelv technikai előírásokat fektett le a motorkerékpárok kitámasztószerkezetének kiképzését és felépítését illetően. Ezek a technikai előírások a tagállamok jogszabályainak közelítésére vonatkoztak, annak érdekében, hogy a a közösségi típusjóváhagyást bevezető szóló 2002/24/EK irányelvet alkalmazni lehessen minden járműtípus esetében. A 93/31/EGK irányelvet jelentősen módosították**. Az áttekinthetőség és érthetőség érdekében ezt az irányelvet kodifikálni kell.”

A (2), (3) és (4) preambulumbekezdések törlendők.

Az (5) preambulumbekezdés a következőképpen módosul:

„Ez az irányelv egyike a 2002/24/EK irányelvvel bevezetett közösségi típusjóváhagyási eljárásra vonatkozó egyedi irányelveknek. Következésképpen a 2002/24/EK irányelv által meghatározott, a járműrendszerekre, -alkatrészekre és önálló műszaki egységekre vonatkozó rendelkezéseket kell alkalmazni erre az irányelvre is.”

A 6. preambulumbekezdés helyére a következő szöveg lép:

„Mivel a fellépés célját — nevezetesen a motorkerékpárok kitámasztószerkezete tekintetében alkatrésztípus-jóváhagyás engedélyezése — a tagállamok nem tudják kielégítően megvalósítani, és a fellépés nagyságrendje és hatása miatt ez a cél közösségi szinten jobban megvalósítható, a Közösség intézkedéseket hozhat a Szerződés 5. cikkében meghatározottak szerinti szubszidiaritás elvének megfelelően. Az e cikkben meghatározott arányosság elvének megfelelően ez az irányelv nem lépi túl a célkitűzés eléréséhez szükséges mértéket.”

A 6. cikk az alábbi második bekezdéssel egészül ki:

„Ezen irányelvet […]-tól/től kell alkalmazni.”

Az I. melléklet, 3.1.1.3.2. pontja: a helyesbítés kizárólag az angol és a svéd nyelvi változatot érinti.

Az I. melléklet, 3.1.2 pontja: helyesbítés kizárólag a német nyelvi változatot érinti.

4. Az olvasás és az áttekinthetőség megkönnyítése érdekében a kodifikációra vonatkozó módosított javaslat teljes szövege az alábbiakban következik.

ê 93/31/EGK

2003/0059 (COD)

Módosított javaslat

AZ EURÓPAI PARLAMENT ÉS A TANÁCS IRÁNYELVE

a motorkerékpárok kitámasztószerkezetéről

(EGT vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 95. cikkére,

tekintettel a 2002. március 18.-i, a közösségi típusjóváhagyást bevezető, motorkerékpárok és segédmotoros kerékpárok típusjóváhagyásáról és a 92/61/EGK tanácsi irányelv hatályon kívül helyezéséről[5] szóló, 2002/24/EK európai parlamenti és tanácsi irányelvre ,

tekintettel a Bizottság javaslatára,

tekintettel az Európai Gazdasági és Szociális Bizottság véleményére[6],

a Szerződés 251. cikkében megállapított eljárásnak megfelelően[7],

mivel:

ê 93/31/EGK

(1) A motorkerékpárok kitámasztószerkezetéről[8] szóló 1993. június 14-i, 93/31/EGK tanácsi irányelv technikai előírásokat fektett le a motorkerékpárok kitámasztószerkezetének kiképzését és felépítését illetően. Ezek a technikai előírások a tagállamok jogszabályainak közelítésére vonatkoztak, annak érdekében, hogy a a közösségi típusjóváhagyást bevezető szóló 2002/24/EK irányelvet alkalmazni lehessen minden járműtípus esetében. A 93/31/EGK irányelvet jelentősen módosították[9]. Az áttekinthetőség és érthetőség érdekében ezt az irányelvet kodifikálni kell.

ê 93/31/EGK 4. Preamb. (kiigazított szöveg)

(2) Ö Ez az irányelv egyike a 2002/24/EK irányelvvel bevezetett közösségi típusjóváhagyási eljárásra vonatkozó egyedi irányelveknek. Következésképpen a 2002/24/EK irányelv által meghatározott, a járműrendszerekre, -alkatrészekre és önálló műszaki egységekre vonatkozó rendelkezéseket kell alkalmazni ezen irányelvre is. Õ

ê 93/31/EGK 5. Preamb. (kiigazított szöveg)

(3) Ö A motorkerékpárok kitámasztószerkezete alkatrész típusjóvhagyásának engedélyezése céljait, a tagállamok nem tudják kielégítően megvalósítani, és ezért az előirányozott intézkedés hatásai miatt azok európai uniós szinten jobban megvalósíthatók, az Unió intézkedéseket hozhat a Szerződés 5. cikkében meghatározottak szerinti szubszidiaritás elvének megfelelően. Az e cikkben meghatározott arányosság elvének megfelelően ez az irányelv nem lépi túl az e célkitűzések eléréséhez szükséges mértéket. Õ

ê

(4) Ez az irányelv nem érinti a II. melléklet B részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségeket,

ê 93/31/EGK

ELFOGADTA EZT AZ IRÁNYELVET:

1. cikk

Ezt az irányelvet kell alkalmazni a 2002/24/EK irányelv 1. cikkében meghatározott motorkerékpárok valamennyi típusának a kitámasztószerkezetére vonatkozóan.

2. cikk

A motorkerékpárkitámasztó-szerkezetekre vonatkozó EK-alkatrésztípus-jóváhagyás megadásához szükséges eljárást, valamint e járművek szabad áruforgalomba hozatalának feltételeit a 2002/24/EK irányelv II., illetve III. fejezete állapítja meg.

3. cikk

Ezen irányelv I. mellékletének a műszaki fejlődéshez történő hozzáigazításához szükséges módosításokat a [70/156/EGK[10] tanácsi irányelv 13. cikk (3) bekezdésében] leírt eljárásnak megfelelően állapítják meg.

4. cikk

A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.

ê

5. cikk

A II. melléklet A részében meghatározott irányelvvel módosított 93/31/EGK irányelv hatályát veszti, a II. melléklet B részében meghatározott irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségek sérelme nélkül.

A hatályon kívül helyezett irányelvre történő utalásokat úgy kell tekinteni, mintha erre az irányelvre vonatkoznának és a III. mellékletben foglalt megfelelési táblázattal összhangban kell alkalmazni.

6. cikk

Ez az irányelv az Európai Unió Hivatalos Lapjában való kihirdetését követő huszadik napon lép hatályba.

Ezt az irányelvet

ê 93/31/EGK 5. cikk

7. cikk

Ennek az irányelvnek a tagállamok a címzettjei.

Kelt Brüsszelben,

az Európai Parlament részéről a Tanács részéről

az elnök az elnök

ê 93/31/EGK melléklet

I.MELLÉKLET

1. FOGALOMMEGHATÁROZÁSOK

Ezen irányelv alkalmazásában:

1.1. «kitámasztószerkezet»: szilárdan a járműre erősített szerkezet, amellyel a jármű függőleges (vagy közel függőleges) parkolási helyzetben tartható, ha azt a vezetője leállítja;

1.2. «oldaltámasz»: olyan kitámasztószerkezet, amely, ha lehajtják, a járművet az egyik oldalon megtámasztja, úgy, hogy közben mind a két kerék érintkezésben marad a talajjal;

1.3. «középtámasz»: olyan kitámasztószerkezet, amely lehajtva úgy támasztja meg a járművet, hogy a jármű hosszanti középsíkjának mind a két oldalán egy vagy több érintkezési helyet képez a jármű és a talaj között;

1.4. «keresztdőlés (qn)»: a talaj tényleges lejtése (százalékban), ha a jármű hosszanti középsíkjának és a felállítási felületnek a metszésvonala derékszögben áll a legnagyobb lejtés vonalára (1. ábra);

1.5. «hosszanti dőlés (ln)»: a felállítási felület tényleges lejtése (százalékban), ha a jármű hosszanti középsíkja párhuzamosan áll a legnagyobb lejtés vonalával (2. ábra);

1.6. «a jármű hosszanti középsíkja»: a jármű hátsó kerekének hosszanti szimmetriasíkja.

ê 93/31/EGK melléklet (kiigazított szöveg)

2. ÁLTALÁNOS Ö ELŐÍRÁSOK Õ

ê 93/31/EGK melléklet

2.1. Minden motorkerékpárt fel kell szerelni legalább egy támasszal, hogy stabilitása (például parkolás közben) biztosítva legyen, ha azt nem egy személy vagy egy idegen segédeszköz tartja. Az ikerkerekes járműveket nem kell ellátni támasszal, de azoknak parkolási helyzetben (behúzott kézifékkel) meg kell felelniük a 6.2.2. pont rendelkezéseinek.

2.2. A járművet vagy oldaltámasszal, vagy középtámasszal, vagy akár mind a két kitámasztószerkezettel fel kell szerelni.

2.3. Ha a kitámasztó berendezés a jármű alsó részén helyezkedik el, vagy a jármű aljára van felerősítve, akkor a támasz külső végének (végeinek) a zárt, illetve menethelyzet eléréséhez hátra kell csapódnia (csapódniuk).

ê 93/31/EGK melléklet (kiigazított szöveg)

3. Ö KÜLÖNLEGES ELŐÍRÁSOK Õ

ê 93/31/EGK Melléklet

3.1. Oldaltámasz

3.1.1. Az oldaltámasznak:

3.1.1.1. úgy kell megtámasztania a járművet, hogy a jármű oldalirányú stabilitása mind vízszintes, mind lejtős felületen biztosítva legyen, de ezáltal a járművet ne lehessen túldönteni (és ezzel az oldaltámasz felfekvési pontja körül felbillenteni), illetve túl könnyen visszahelyezni a függőleges helyzetbe és azon túldönteni (és ezen oldaltámasszal ellentétes oldal irányába billenteni);

3.1.1.2. úgy kell megtámasztania a járművet, hogy annak stabilitása biztosítva legyen, ha a járművet a 6.2.2. pont szerinti lejtős felületen állítják le;

3.1.1.3. automatikusan zárt, illetve menethelyzetbe kell tudnia csapódni hátrafelé:

3.1.1.3.1. amint a jármű normális (függőleges) menethelyzetbe kerül; vagy

3.1.1.3.2. amint a járművet a vezetője szándékosan előretolja, és ennek következtében az oldaltámasz először érintkezik a talajjal;

3.1.1.4. tekintet nélkül a 3.1.1.3. pontban lévő rendelkezésekre, olyan kivitelezésűnek és szerkezetűnek kell lennie, hogy ne csapódjon fel automatikusan, ha a dőlésszöget nem szándékosan változtatják meg (pl. ha a járművet egy kívülálló személy kissé meglöki, vagy egy elhaladó jármű légárama hat rá):

3.1.1.4.1. ha az oldaltámasz kihajtott, illetve parkolási helyzetben van,

3.1.1.4.2. ha a járművet úgy döntik meg, hogy az oldaltámasz külső vége érintkezzék a talajjal; és

3.1.1.4.3. ha a jármű felügyelet nélkül parkol.

3.1.2. A 3.1.1.3. pontban lévő rendelkezések nem érvényesek azokra a járművekre, amelyek olyan kivitelezésűek, hogy a motorjukat mindaddig nem lehet elindítani, amíg az oldaltámasz ki van hajtva.

3.2. Középtámasz

3.2.1. A középtámasznak:

3.2.1.1. úgy kell megtámasztania a járművet, hogy annak stabilitása biztosítva legyen, függetlenül attól, hogy egy kerék, két kerék vagy egy sem kerül a felállítási felülettel érintkezésbe; ez érvényes:

3.2.1.1.1. vízszintes felállítási felületre;

3.2.1.1.2. lejtési viszonyok között;

3.2.1.1.3. a 6.2.2. pontnak megfelelő lejtős tartófelületen;

3.2.1.2. automatikusan zárt, illetve menethelyzetbe kell tudnia csapódni hátrafelé:

3.2.1.2.1. amint a jármű úgy mozdul előre, hogy a középtámasz eltávolodik a felállítási felülettől.

3.2.2. A 3.2.1.2. pontban lévő rendelkezések nem érvényesek olyan járművekre, amelyek olyan kivitelezésűek, hogy a motorjukat nem lehet mindaddig elindítani, amíg a középtámasz ki van hajtva.

4. EGYÉB ELŐÍRÁSOK

4.1. A járműveket ezenkívül fel lehet szerelni egy olyan jelzőlámpával, amely a menethelyzetben ülő vezető számára jól látható, és amely lámpa kigyullad, mihelyt zárulnak a gyújtás érintkezői, és tovább világít mindaddig, amíg a kitámasztószerkezet zárt, illetve menethelyzetben van.

4.2. Minden kitámasztószerkezetet el kell látni egy tartóberendezéssel, amely azt zárt, illetve menethelyzetben tartja. Ez a berendezés a következő elemekből állhat:

- két független szerkezetből, például két különálló rúgóból, vagy egy rúgóból és egy visszatartó szerkezetből (pl. egy szorítókapocs),

vagy

- egyetlen szerkezetből, amely kifogástalan működést biztosít

- a két támasszal ellátott járműveknél 10 000 normális igénybevételi cikluson keresztül,

vagy

- az egy támasszal ellátott járműveknél 15 000 normális igénybevételi cikluson keresztül.

5. STABILITÁSVIZSGÁLATOK

5.1. Annak a megállapítására, hogy egy támasz képes-e a 3. és 4. pontban meghatározottak szerint biztosítani egy jármű stabilitását, a következő vizsgálatokat kell végrehajtani:

5.2. A jármű állapota

5.2.1. A járművet az üzemkész állapotának megfelelő tömeggel kell a vizsgálatnak alávetni.

5.2.2. Az abroncsnyomásnak meg kell felelnie a gyártó által erre az állapotra ajánlott értéknek.

5.2.3. Az erőátviteli berendezésnek üresjárati állásban vagy automatikus erőátviteli berendezés esetében, parkolási állásban (ha van) kell lennie.

5.2.4. Ha a jármű fel van szerelve rögzítőfékkel, akkor ennek behúzott állapotban kell lennie.

5.2.5. A kormányszerkezetnek reteszelt helyzetben kell lennie. Ha a kormányszerkezetet mind balra, mind jobbra történő kormánykitérés esetén reteszelni lehet, akkor a vizsgálatot mind a két helyzetben végre kell hajtani.

5.3. Vizsgálati terep

5.3.1. A 6.1. pontban előirányzott vizsgálatokat sima, vízszintes terepen kell végrehajtani, ahol az alátámasztási felület kemény, száraz és tiszta.

5.4. Vizsgálati eszközök

5.4.1. A 6.2. pontban előírt vizsgálatokhoz szükség van egy parkolóplatformra.

5.4.2. A parkolóplatformnak szilárd, sima és négyszögletes felülettel kell rendelkeznie, amely nem hajlik meg észrevehetően, ha a járművet ráállítják.

5.4.3. A parkolóplatform felületének megfelelő csúszásgátló tulajdonságokkal kell rendelkeznie ahhoz, hogy a jármű ne csússzon meg a felállítási felületen a döntési és lejtési vizsgálatok alatt.

5.4.4. A parkolóplatformnak olyan kivitelezésűnek kell lennie, hogy legalább a 6.2.2. pontban leírt kereszt- és hosszanti dőlési értékeket (qn ill. ln) be lehessen állítani.

6. VIZSGÁLATI ELJÁRÁSOK

6.1. Stabilitás vízszintes felállítási felületen (vizsgálat a 3.1.1.4. pont szerint)

6.1.1. A vizsgálati terepen kihajtott, illetve parkolási helyzetbe hozzuk a jármű oldaltámaszát, és a járművet ráállítjuk az oldaltámaszra.

6.1.2. Ezután úgy mozgatjuk a járművet, hogy a jármű hosszanti középsíkja és a felállítási felület közötti szög három fokkal megnőjön (a járművet a függőleges irányába visszük).

6.1.3. Ennek a mozgásnak a következtében nem szabad az oldaltámasznak automatikusan zárt, illetve menethelyzetbe visszacsapódnia.

6.2. Stabilitás megdöntött tartófelületen (vizsgálat a 3.1.1.1., 3.1.1.2., 3.2.1.1.2. és 3.2.1.1.3. pont szerint)

6.2.1. A járművet ráállítjuk a parkolóplatformra, és az oldaltámaszt - illetve külön a középtámaszt - nyitott vagy parkolási helyzetbe hozzuk; a járművet ráállítjuk a kitámasztószerkezetre.

ê 2000/72/EK 1. cikk

6.2.2. A leállító platformot úgy kell megdönteni, hogy elérje az alábbi táblázatban megadott legkisebb keresztdőlésre (qn), és ezután, külön a legkisebb hosszanti dőlésre (ln) megadott értékeket:

Dőlés | Oldaltámasz | Középtámasz |

Robogó | Motorkerékpár | Robogó | Motorkerékpár |

qn (bal és jobb) | 5 % | 6 % | 6 % | 8 % |

ln lefelé | 5 % | 6 % | 6 % | 8 % |

ln felfelé | 6 % | 8 % | 12 % | 14 % |

Lásd az alábbi 1a, 1b és 2. ábrákat.

ê 93/31/EGK Melléklet

6.2.3. Amennyiben egy jármű, amely megdöntött parkolóplatformon áll, a középtámaszra, valamint egy kerékre van leállítva, és ebben a helyzetben úgy megmarad, hogy a középtámasz, és vagy az első, vagy a hátsó kerék érintkezik a felállítási felülettel, akkor - amennyiben e 6. pontnak az összes többi rendelkezése teljesül - a fent leírt vizsgálatokat csak abban a helyzetben kell végrehajtani, amelyben a jármű a középtámaszon és a hátsó keréken áll.

6.2.4. Ha a parkolóplatformot minden előírt mértékben megdöntjük, és betartjuk a fenti előírásokat, a járműnek stabilan állva kell maradnia.

6.2.5. E helyett az eljárás helyett az is megengedett, hogy a parkolóplatformot az előírt mértékben megdöntjük, mielőtt a járművet arra ráállítjuk.

1a. ábra

Keresztdőlés

[pic]

1b. ábra

Keresztdőlés

[pic]

2. ábra

Hosszanti dőlés felfelé

[pic] Hosszanti dőlés lefelé

[pic]

1. függelék

Adatközlő lap a motorkerékpárok kitámasztószerkezetéhez

(az alkatrésztípus-jóváhagyási kérelemhez kell csatolni, ha azt a jármű típusjóváhagyása iránti kérelmétől függetlenül nyújtják be)

Sorszám (a kérelmező adja meg): …………………

A motorkerékpárok kitámasztószerkezetére vonatkozó alkatrésztípus-jóváhagyási kérelemnek tartalmaznia kell a 2002/24/EK irányelv II. mellékletének következő pontjaiban meghatározott adatokat:

- A rész:

- 0.1.

- 0.2.

- 0.4-től 0.6-ig

- 2.1.

- 2.1.1.

- B rész:

- 1.3.1.

2. függelék

[pic]

é

II. MELLÉKLET

A rész

A hatályon kívül helyezett irányelv és annak módosítása (lásd az 5. cikket)

A Tanács 93/31/EGK irányelve | (HL 188., 1993.7.29., 19. o) |

A Bizottság 2000/72/EK irányelv | (HL 300., 2000.11.29., 18. o) |

B rész

A nemzeti jogba való átültetésre és alkalmazásra előírt határidők listája (lásd az 5. cikket)

irányelv | Átültetés határideje | Alkalmazás napja |

93/31/EGC | 1994. december 14. | 1995. június 14.-e(*) |

2000/72/EK | 2001. december 31. | 2002. január 1.-je(**) |

_____________

(*) Összhangban a 93/31/EGK irányelv 4. cikk (1) bekezdésének harmadik albekezdésével:

„Az első albekezdésben említett időponttól a tagállamok, a kitámasztószerkezetre hivatkozva, nem tilthatják meg azoknak a járműveknek az első forgalomba helyezését, amelyek ennek az irányelvnek megfelelnek.”

(**) Összhangban az 2000/72/EK irányelv 2. cikkével:

„(1) 2002. január 1-jei hatállyal a tagállamok a kitámasztó szerkezetekkel kapcsolatos okokból nem:

- tagadhatják meg motorkerékpár és segédmotoros kerékpár típusra vonatkozó EK-típusjóváhagyás megadását, vagy

- tilthatják meg motorkerékpárok és segédmotoros kerékpárok nyilvántartásba vételét, értékesítését vagy forgalomba helyezését,

amennyiben a kitámasztó szerkezetek megfelelnek az ezen irányelvvel módosított 93/31/EGK irányelv követelményeinek.

(2) 2002. július 1-jei hatállyal a tagállamoknak meg kell tagadniuk az EK-típusjóváhagyás megadását bármilyen motorkerékpár vonatkozásában kitámasztószerkezettel kapcsolatos okokból, ha az ezen irányelvvel módosított 93/31/EGK irányelv követelményei nem teljesülnek.”

_____________

III. MELLÉKLET

MEGFELELÉSI TÁBLÁZAT

93/31/EGK irányelv | Ez az irányelv |

1., 2. és 3. cikk | 1., 2. és 3. cikk |

4. cikk (1) bekezdés | ___ |

4. cikk (2) bekezdés | 4. cikk |

___ | 5. cikk |

___ | 6. cikk |

5. cikk | 7. cikk |

Melléklet | I. Melléklet |

1. Függelék | 1. Függelék |

2. Függelék | 2. Függelék |

___ | II. Melléklet |

___ | III. Melléklet |

_____________

[1] COM(2003) 147. végleges, 2003. március 28.

[2] HL C 102., 1996.4.4., 2. o.

[3] Az Európai Parlamentnek, a Tanácsnak, a Bizottságnak és az Európai Gazdasági és Szociális Bizottságnak 2003. június 30.-án megküldött vélemény.

[4] A helyesbítés kizárólag az angol, a német és a svéd nyelvi változatot érinti.

[5] HL L 124, 2002.5.9., 1.o. A legutóbb a 2005/30/EK irányelvvel (HL L 106, 2005.4.27., 17.o.) módosított irányelv.

[6] HL C […], […], […] o

[7] HL C […], […], […] o.

[8] HL L 188., 1993.7.29., 19. o. A 2000/72/EK (HL L 300., 2000.11.29., 18. o.) bizottsági irányellvel módosított irányelv.

[9] Lásd a II. melléklet A részét.

[10] HL L 42., 1970.2.23., 1. o.